PATVIRTINTA
Jonavos vaikų lopšelio-darželio „Dobilas“
direktoriaus 2021 m. kovo  30  d.
įsakymu Nr. 1V - 29



RESPUBLIKINĖS IKIMOKYKLINIO IR PRIEŠMOKYKLINIO 
AMŽIAUS VAIKŲ UGDYMO ĮSTAIGŲ VIRTUALIOS 
KŪRYBINIŲ DARBŲ PARODOS „ŠEIMA – TAI LAIMĖ“  NUOSTATAI

I.BENDROSIOS NUOSTATOS

1. Virtualios ikimokyklinių ir priešmokyklinių ugdymo įstaigų kūrybinių darbų parodos ,,Šeima  – tai laimė“, skirtos paminėti Tarptautinę Šeimos dieną, gegužės 15–ąją,  (toliau – paroda) nuostatai reglamentuoja parodos tikslą, uždavinius, dalyvius, organizavimo ir vykdymo tvarką.
2. Virtualią parodą organizuoja Jonavos vaikų lopšelis - darželis ,,Dobilas“. Parodą rengia ir organizuoja darželio socialinė pedagogė metodininkė Jolita Skeirienė, psichologė Jurgita Dirsienė, vyresnioji logopedė Aušra Aukštakienė.
3.  Parodos nuostatai skelbiami įstaigos internetiniame puslapyje https://dobilas-jonava.lt/dob/ ir įstaigos Facebook paskyroje https://www.facebook.com/JonavosVaikuLopselisDarzelisDobilas

II.TIKSLAS IR UŽDAVINIAI

4. Tikslas – ugdyti socialinę, meninę ir kūrybiškumo kompetencijas bei puoselėti meilę šeimai, artimui per kūrybinę raišką.
5. Uždaviniai:
5.1. Skatinti ugdytinių, šeimos narių, pedagogų ir kitų bendruomenės narių bendrystę.
5.2. Ugdyti vaikų vizualinę raišką ir kūrybiškumą, išradingumą, taikyti savitas kūrybinių darbų atlikimo technikas.
5.3. Kūrybiškai panaudoti įvairias konstrukcines medžiagas, gamtinius išteklius ar antrines žaliavas.
III. DALYVIAI

6. Parodos dalyviai – Lietuvos Respublikos ikimokyklinio ir priešmokyklinio ugdymo įstaigų ugdytiniai, pedagogai, švietimo pagalbos specialistai, šeimos nariai ir kiti bendruomenės nariai. Dalyvių skaičius neribojamas.

IV. PARODOS ORGANIZAVIMO IR VYKDYMO TVARKA

7. Parodos dalyviai sukuria kūrybinį darbą, atspindintį parodos temą „Šeima – tai laimė“ bei parodos tikslą ir uždavinius.
8. Darbai gali būti kuriami iš įvairių konstrukcinių medžiagų (gamtinių išteklių, antrinių žaliavų, žaislų, tekstilės  ir pan.). 
9. Parodos dalyviai atsiunčia vieną sukurto kūrybinio darbo kokybišką nuotrauką ir užpildytą dalyvio anketą (1 priedas) el. paštu seimatailaime@gmail.com  iki 2021-05-03. Fotografuojant darbą neturi matytis dalyvių veidų. 
10. Išankstinė registracija nereikalinga.
11. Sukurta kūrybinių darbų vaizdo pateiktis, bus skelbiama  įstaigos internetiniame puslapyje https://dobilas-jonava.lt/dob/ ir įstaigos Facebook paskyroje https://www.facebook.com/JonavosVaikuLopselisDarzelisDobilas.


V. DALYVIŲ APDOVANOJIMAS

12. Visiems virtualios parodos dalyviams jų nurodytu elektroniniu paštu bus išsiųsti organizatoriaus padėkos raštai ir parodos kūrybinių darbų vaizdo pateiktis.

IV. BAIGIAMOSIOS NUOSTATOS

13.  Dalyvavimas virtualioje parodoje yra laikomas autorių sutikimu su parodos sąlygomis.
14. Pateikdamas registracijos anketą dalyvauti konkurse, dalyvis sutinka, kad atsiųsta vaizdinė medžiaga informaciniais tikslais būtų naudojama įstaigos internetinėje erdvėje, „Facebook“ puslapyje.  
15.  Dėl detalesnės informacijos maloniai prašome rašyti el. paštu seimatailaime@gmail.com arba skambinti tel. 8-610-00765, 8-699-97041.

